b"\n_START_ARTICLE_\nEerikki Koivu\n_START_SECTION_\nUra\n_START_PARAGRAPH_\nVaikka Koivu syntyi Kokkolassa, h\xc3\xa4n pelasi juniori-ik\xc3\xa4isen\xc3\xa4 jyv\xc3\xa4skyl\xc3\xa4l\xc3\xa4isiss\xc3\xa4 joukkueissa Diskoksessa ja JYPiss\xc3\xa4. H\xc3\xa4n pelasi A-nuorten Suomen mestaruuden kaudella 1996-97 voittaneessa JYPin joukkueessa 6 ottelua ja sai tililleen nuorten Suomen mestaruuden._NEWLINE_Uransa aikuisten tasolla Koivu aloitti ulkomailla Ranskassa Ducs d'Angersissa. Seuraavaksi kaudeksi h\xc3\xa4n siirtyi takaisin Suomeen pelaamaan Mestikseen Diskoksen riveihin. Diskos kuitenkin tippui kauden p\xc3\xa4\xc3\xa4tteeksi sarjasta ja Koivu l\xc3\xa4hti takaisin Ranskaan Angersiin. Kaudeksi 2003-2004 Koivu siirtyi Mestis-seura Hermekseen, miss\xc3\xa4 h\xc3\xa4n teki l\xc3\xa4pimurtonsa Mestis-tasolla ja voitti mm. sarjan plus/miinus -tilaston. Sielt\xc3\xa4 h\xc3\xa4n siirtyi seuraavaksi kaudeksi Kajaanin Hokkiin luokanopettajan  opiskelujensa takia. Kajaanin kaudella h\xc3\xa4n my\xc3\xb6s p\xc3\xa4\xc3\xa4si pelaamaan ensimm\xc3\xa4iset SM-liiga ottelunsa kasvattajaseuransa JYPin riveiss\xc3\xa4 lainapestin muodossa. Kaudeksi 2005\xe2\x80\x932006 Koivu sai jo liigasopimuksen Jyv\xc3\xa4skyl\xc3\xa4\xc3\xa4n, miss\xc3\xa4 h\xc3\xa4n pelasi seuraavat kaksi kautta. Liigasopimustarjousten puutteessa kauden 2006\xe2\x80\x932007 j\xc3\xa4lkeen Koivu suunnitteli jo uransa lopetusta, mutta p\xc3\xa4\xc3\xa4tti kuitenkin jatkaa uraansa Norjassa maan p\xc3\xa4\xc3\xa4sarjassa pelaavan Storhamar Dragonsin riveiss\xc3\xa4. Koivu pelasi Norjassa hyv\xc3\xa4n kauden ja h\xc3\xa4nen joukkueensa ylsi maansa mestariksi asti. _NEWLINE_Joulukuulla 2010 Koivu p\xc3\xa4\xc3\xa4si edustamaan Norjan maajoukkuetta nelj\xc3\xa4n maan turnauksessa 3 ottelun ajan ja onnistuen maalinteossa It\xc3\xa4valtaa vastaan._NEWLINE_J\xc3\xa4\xc3\xa4kiekon MM-kilpailuissa 2011 Koivu edusti Norjan maajoukkuetta ja onnistui tekem\xc3\xa4\xc3\xa4n maalin kolmannessa MM-ottelussaan."